《家园二首 其一》
宋代·张侃

当年迂叟圃初成，野草閒花不记名。康节巾车临小径，东坡诗板照高楹。

久知气象归前辈，拟学规模愧后生。惟有至公能格物，莫将险躁起心兵。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。